TÎLCUIREA 
EPISTOLEI CĂTRE FILIMON! 
A SLĂVITULUI ŞI PREA-LĂUDATULUI APOSTOL PAVEL 


de 
Sfîntul Teofilact, Arhiepiscopul Bulgariei 


tălmăcită din elina veche în cea nouă şi 
împodobită cu felurite însemnări de către 


Nicodim Aghioritul 


' Însemnează că epistola aceasta e a zecea după rînduială şi după vremile în care şi-a 
scris trimilerile sale fericitul Pavel, adică: după cele două căire Tesaloniceni, după cele 
dauă către Corinteni, după cea dintii căre Timotei, după cea către Tit, după cea către Ro- 
mani, după cea către Galateni şi după cea către Filipeni — precum zice Teodori!. lar între 
cele şase trimis din Roma, aceasta este a treia, adică după cele către Galateni şi câtre Fi- 
lipeni. Şi — după Meletic, în /storia bisericească, tomul | — epistola aceasta s-a scris în 
anul 28 după înălțarea Domnului. (n. au.) 

Pricina epistolei, 
după Hrisostom, Teodorit, Teofilact şi Ilcumenie 


Stăpînu! Hristos nu-l leapădă nici pe rob, nici pe stăpîn, cînd aceştia se 
apropie de Dînsul cu credinţă, căci El este unul şi singurul Stăpîn şi Domn 
al tuturor stăpînitorilor şi robilor, sau — mai bine zis — e tată al tuturor 
oamenilor, cum se vede din multe altele, iar mai ales din această trimitere. 
Căci întru aceasta se arată cum stăpînul Filimon şi robul Onisim s-au făcut 
amindoi prieteni iubiţi ai lui Pavel, ca să nu zic că s-au făcut pentru acesta 
altceva mai mult şi mai apropiat. Deci Filimon era din început om minunat 
şi lăudat şi se trăgea din Frigia!, fiind bun Creştin după socotinţă, ajutînd 
la nevoile sfinţilor Creştini şi făcînd milostenii. lar Onisim fusese robul 
lui fugar, căci furase bani din casa lui Filimon. Mergînd la Roma, Onisim 
l-a auzit pe Apostolul Pavel propovăduind, şi, catehizîndu-se (adică învă- 
ţindu-se credinţa în Hristos) şi botezîndu-se de către dînsul, cînd acesta se 
afla în legături, s-a făcut şi el minunat întru fapta bună. lar Apostolul Pavel 
a judecat că nu era drept ca Filimon să se mîhnească pentru furtişagul şi 
fuga robului său Onisim şi, vrînd să curețe rana inimii lui Filimon primită 
pentru acela, i-l trimite înapoi pe Onisim, împreună cu scrisoarea aceasta. 
Unii zic însă că această epistolă nu trebuie a se număra împreună cu ce- 
lelalte ale lui Pavel, fiindcă s-a făcut pentru lucru prost |,„umil”, „mic”, n. 
m.]. Dar aceia nu judecă drept, căci vezi — o, cititorule! — cîte noime şi în- 
văţături folositoare se pricinuiesc din trimiterca aceasta. Mai întîi, episto- 
la de faţă ne învaţă să purtăm grijă şi de lucrurile ce par mici şi să nu-l de- 
făimăm pe nici un frate, măcar de s-ar arăta foarte mic, căci zice Domnul: 
„Să nu defăimaţi pe vreunul dintre aceştia mici!” (Matei 18:10). Al doilea, 
epistola învaţă că — de vreme ce s-a pocăit şi s-a îndreptat robul Onisim, 
cel atît de împietrit şi furător, atunci nimeni, şi mai ales cel crescut slab, 
nu se cuvine să cadă în deznădejde că nu ar putea să se pocăiască şi să se 
mintuiască. Al treilea, învaţă că nimeni, luînd ca pricină buna-cinstire de 


' lar Teodorit zice că Filimon era din Colose, care se cuprinde în Frigia, şi că pînă în 
vremea sa stătea casa lui Filimon. (n. aur.) 

Dumnezeu, nu se cuvine să-i despartă pe robi de stăpînii lor dacă stăpînii 
nu vor. Al patrulea şi in sfîrşit, învaţă că nu se cuvine să-i defăimăm pe 
robi, nici să ne ruşinăm de dînşii pentru că ar fi robi, de vreme ce-l vedem 
pe marele Pavel numindu-l pe robul Onisim „fiu” al său. Deci, văzînd că 
epistola aceasta învaţă atîtea bunătăţi şi este plină de tot folosul, cine ar 
mai fi acela care să o judece nevrednică de a fi împreunată cu celelalte tri- 
miteri ale lui Pavel? Nimeni!" 


' Se vede aşadar că Apostolul nu a dictat această trimitere, ci a scris-o cu mîna sa, ca 
şi pe aceca către Galateni, căci zice aici: „Eu, Pavel, am scris cu mîna mea, eu voi plăti” 
(stih 19) Zicere pe care Teodorit o îilcuieşte aşa: „În loc de zapis = zice — ţine scrisoarea 
aceasta, scrisă de mine. în care făgăluiesc a fi dator şi a plăti datoria.” Însemnează că Fi- 
limon. Onisim, Arhip şi Apfia se prăznuiesc ca Sfinţi Apostoli ai Domnului în ziua de 22 
noiembrie. (2. aur.) 

CAPITOLUL 1 


1, Pavel, legatul lui lisus Hristos, 


Încă de la început, Apostolul îl învaţă pe Filimon, stăpînul lui Onisim, 
să nu se ruşineze pentru robul său, care acum s-a făcut rob împreună cu 
dînsul prin credinţa întru Hristos. Căci, pentru lisus Hristos, toate sînt bune 
şi cinstite, nu numai robia, dar şi cele încă mai necinstite, cum sînt legătu- 
rile şi temniţele, întru care însuşi Pavel se bucura într-atit, încît avea drept 
laudă a se numi „legat”. Însă, pe lîngă aceasta, Pavel se numeşte pe sine-şi 
„legat” ca să-l înduplece pe Filimon că este drept a-i da lui, celui legat pen- 
tru Hristos, harul pe care i-l va cere. 


şi fratele Timotei, 


Cu cuvîntul acesta, Pavel pare a zice că nu era de ajuns a mijloci singur 
către Filimon, şi îl ia împreună-mijlocitor şi împreună-rugător pe Timotei, 
pentru ca Filimon să se înduplece la rugămintea mai multora. 


lui Filimon, iubitului şi împreună-lucrătorului cu noi, 


Adăugind acestea — adică numindu-l „iubit” şi „împreună-lucrător” —, 
Pavel îl îndupleca pe Filimon spre a-i împlini cererea. Căci, dacă Fili- 
mon era iubit de Pavel, negreşit acela avea să-i dea harul! cerut; şi, fiind 
împreună-lucrător al lui, negreşit că nu avea să-l ţină pe robul Onisim, tri- 
mis înapoi de Pavel, ci iarăşi avea să-l trimită pentru slujba apostoleştii 
propovăduiri al cărei lucrător şi slujitor era însuşi Filimon. Astfel încît, 
dacă avea a-i fi dat înapoi iarăşi lui Pavel, Onisim nu urma a face altceva 
decît să împlinească lucrul lui Filimon, stăpînul său. 


2. iubitei Apfia, lui Arhip, ostaşului cel împreună cu noi 


Poate că A pfia era femeia lui Filimon, iar Arhip prieten al lui. lar Pa- 
vel îl numeşte pe Arhip „împreună ostaş” cu el pentru ca acela să se ne- 
voiască împreună şi la mijlocirea către Filimon. lar Arhip este acela de- 
spre care scrie Apostolul în epistola către Coloseni, zicînd: „Spuneţi -i lui 


'Iar Teodoril adaugă şi aceasta: „Pavel s-a numit pe Sine-şi «legal» ca să-şi facă cere- 
rea vrednică de îndatorire, zicînd; Pentru voi sînt imprejurai cu legăturile, căci — dacă aş 
fi ales liniştea, şi nu aş fi înconjurat lumea şi nu aş fi adus tuturor neamurilor evanghelia 
— nu aş fi primit cercarea acestora.” (n. au.) 

Arhip: Caută de slujba pe care ai luat-o întru Domnul, ca să o împlineşti” 
(Coloseni 4:17). 


şi bisericii din casa ta: 


Aici, Pavel numeşte „„biserică” toată familia lui Filimon: pe fii, pe rude- 
nii şi pe robi împreună. Vezi, iubitule, smerita-cugetare a lui Pavel, căci 
roagă şi rudele şi robii lui Filimon, ca şi aceia să ajute împreună cu el întru 
mijlocirea pentru Onisim. 


3. Har vouă şi pace de la Dumnezeu-Părintele nostru şi de la Domnul 
lisus Hristos! 


Zice: Şi cum va fi harul lui Dumnezeu întru voi? Adică aşa, dacă veţi 
face şi voi har datornicului vostru Onisim. Şi cum vei avea pace, Filimoa- 
ne? Aşa, dacă te vei împăca şi tu cu robul tău. 


4. Mulţumesc Dumnezeului meu totdeauna, făcînd pomenire de tine 
întru rugăciunile mele, 


Zice: O, Filimoane! — de cîte ori îmi aduc aminte de tine (fiindcă tot- 
deauna te pomenesc cînd mă rog), de atitea ori li mulţumesc lui Dumnezeu 
pentru faptele tale cele bune. Şi care sînt acestea? Le spune mai jos: 


5. auzind despre dragostea şi credinţa pe care o ai către Domnul şi 


către toţi sfinţii, 


Zice: Mulţumesc lui Dumnezeu că aud despre dragostea şi credinţa pe 
care o ai către Domnul şi către toţi sfinţii. Cu aceste cuvinte, Pavel îl lau- 
dă pe Filimon că era milostiv, căci, dacă dragostea şi credinţa lui Filimon 
nu ar fi fost prea-mari, nu s-ar fi auzit de ele din Frigia şi pînă la Roma. 
Aşadar, Apostolul zice: De vreme ce-i iubeşti pe toţi sfinţii, adică pe cre- 
dincioşii Creştini, eşti dator să-l iubeşti şi pe Onisim, fiindcă şi acesta este 

Acelaşi lucru îl zice şi Teodorit. Căci, dacă Arhip locuia în Colose, fiind poate învăţă- 
tor al Colosenilor, se înțelege apoi — după Teodorit şi Teofilact — că şi Filimon era Colosean. 
locuind acolo, precum am zis la pricina trimiterii acesteia. Căci Pavel îl numără aici împre- 
ună cu Arhip şi pe Filimon. Iar Teodorit adaugă şi aceasta: „O uneşte cu dînsul şi pe soţia 
lui, ca pe una ce se împărtăşea de credinţă. Căci, dacă Pavel nu ar fi salutat-o pe femeia lui 


Filimon, ar fi urmat ca aceea să se fi împotrivit rugăciunii cerute de el. Şi o numeşte «iubi- 


tâ» fiindcă era împodobită cu credinţa, numirea aceasta fiind după cei vechi cinstită şi vred- 
nică de laudă.” (n. aur.) 

credincios Creştin. Pentru ca, iubindu-l pe Onisim, să arăţi totodată că-L. 
iubeşti şi pe Hristos. Vezi, iubitule, puterea de înduplecare a cuvintelor şi 
înțelegerilor marelui Pavel? 


6. ca împărtăşirea credinţei tale să se facă lucrătoare întru cunoştinţa 
a tot binele ce este întru voi, 


Zice: Mulţumesc lui Dumnezeu pentru dragostea ta, şi de aceea ÎI rog ca 
credinţa ta, pe care o ai împreună cu noi, Apostolii, să se facă vie şi lucră- 
toare în fapte. Cum şi cu ce chip? Adică aşa, ca să cunoşti şi să foloseşti tot 
lucrul bun, pentru că îl iubeşti. Căci atunci este vie credinţa, cînd e întovără- 
şită de tot lucrul bun; precum şi dimpotrivă, credinţa este moartă atunci 
cînd nu are fapte bune, cum zice dumnezeiescul Iacov: „Fără fapte bune, 
credinţa este moartă” (capitolul 2:20). Şi a adăugat: „binele ce este întru 
voi”, ca să arate că Filimon avea întru sine tot lucrul bun încă şi atunci. Şi, 
pomenind de „împărtăşirea credinţei”, Pavel îl uneşte pe Filimon cu sine-şi, 
căci credinţa este făcătoare de unire, adică îi face unul pe cei ce cred. Deci 
zice: Aşa cum tu, Filimoane, ai aceeaşi credinţă împreună cu mine, tot ast- 
fel se cuvine să şi cugeţi acelaşi lucru cu mine. Sau, Pavel numeşte „împăr- 
tăşire a credinţei” milostenia, fiindcă aceasta se naşte din multa credinţă. 
Aşadar, Apostolul zice: O, Filimoane! — te pomenesc cînd mă rog pentru ca 
socotinţa ta cea împărtăşitoare şi milostenia ta să nu înceteze niciodată, ci 
să reverşi tot binele aflat întru tine către cei ce au trebuinţă. 


în Hristos lisus. 

Zice: La lisus Hristos se înalţă tot binele pe care îl vei face către cei ne- 
voiaşi şi mai ales către sfinţi. Astfel încît, dacă îl vei primi acum pe Onisim, 
făcînd harul acesta pentru dragostea mea, să ştii că îl faci lui Hristos Însuşi. 


7. Multă bucurie şi mângiiere avem pentru dragostea ta, 

Adică: Mă bucur, şi nu numai atît, ci prea-mare mîngiiere aflu întru le- 
păturile şi necazurile mele pentru dragostea ta, adică pentru iubirea de oa- 
meni şi alegerea ta cea împărtăşitoare. 

căci inimile sfinţilor s-au odihnit prin tine, frate. 


În chip prea-înţelept, marele Pavel foloseşte către Filimon mijlocirea. 
Căci îi aduce aminte de facerile de bine către alţii pentru ca mai mult să-i 

moaie inima, socotind el că. de vreme ce face bine şi haruri Creştinilor 
străini şi necunoscuţi, cu mult mai vîrtos îi va face har lui Pavel, prietenu- 
lui şi învățătorului său. Şi nu a zis simplu: „dai sfinţilor”, ci: „odihneşti 
inimile sfinţilor”, adică: Sfinţii Creştini primesc iubirea de oameni şi mi- 
lostenia ta din tor sufletul, fiindcă aceasta li se face cu îmbelşugare şi cu 
odihnire. 


8. De aceea, deşi avînd multă îndrăzneală în Hristos a-ţi porunci ceea 
ce se cuvine, 


9. pentru dragoste, îți fac mai vîrtos o rugăminte. 


Zice: Fiindcă tu, Filimon, te porţi către toţi sfinţii în aşa chip încît ini- 
mile şi cele din lăuntru ale lor se odihnesc de către tine, cu mult mai vîr- 
tos eu, care te-am născut după Hristos, aş avea îndrăzneală a-ţi porunci, nu 
pentru că te-aş stăpîni ca un stăpîn, ci pentru dragostea împărtăşitoare pe 
care o avem unul către altul. lar „ceea ce se cuvine” însemnează fie: Ca în- 
văţător al tău, am îndrăzneală să-ţi poruncesc a săvîrşi lucrul potrivit ce-mi 
trebuie — fie: De vreme ce tu îi odihneşti pe toţi sfinţii, atunci şi eu, după 
partea ce mi se cuvine, am îndrăzneală a-ţi porunci. Dar, cu toate acestea, 
eu nu-ţi poruncesc, ci te rog. 


Aşa cum sînt eu, Pavel, ca un bătrîn, iar acum şi legat al lui lisus 
Hristos, 


Zice: Te rog şi mă pun mijlocitor către tine a fi ascultat precum este 
drept şi se cuvine a fi ascultat eu, bătrînul Pavel, cel atît de vrednic, cel care 
am mai de cinste legăturile decît dregătoria apostolească şi învăţătorească 
şi decît vîrsta mea bătrînească, ce am luat mai mare dregătorie acum, adică 
a fi legat pentru Hristos. O, cititorule! — vezi cîte pricini a aflat Pavel pen- 
tru a-l îndupleca pe Filimon?! 


10. rogu-te dar pentru fiul pe care l-am născut întru legăturile mele, 


Pavel a zis pînă acum atitea cuvinte, dar încă nu a pomenit numele lui 
Onisim, pentru care mijloceşte. Căci mai înțîi el l-a domolit pe Filimon, 
iar acum, cu oraţiile făcute lui Onisim, pe care îl numeşte „fiu” al său, îm- 


! Aşa (ilcuieşte acestea Teodorit: „Cinsteşie-l — zice — pe Pavel, cinsteşte bătrînețele 


lui, cinsteşte legăturile care sînt puse împrejurul lui, pentru că e propovăduitor al adevă- 
rului.” (n. aut.) 

blînzeşte mînia stăpînului său. Dar pentru ce — o, fericite Pavele! — îl nu- 
meşti pe Onisim „fiu” al tău? Pentru că l-am născut — zice —, adică l-am 
catehizat şi l-am făcut să se boteze. Cînd? Cînd mă aflam în temniţă, în le- 
gături. Deci, cu aceste cuvinte, Apostolul îmblînzeşte mînia lui Filimon şi 
abia aşa pomeneşte numele lui Onisim. 


1]. pentru Onisim, cel netrebnic ție cîndva, 


Pavel zice aici să Onisim fusese netrebnic ştiind că mărturisirea greşelii 
stinge mînia omului către care s-a făcut greşeala. 


iar acum bine-trebnic ție şi mie. 


Zice: Acum, fiindcă s-a făcut evlavios şi sfint, Onisim ni s-a făcut de 
folos nouă amîndurora, cel ce era mai înainte netrebnic. Pentru ce? Căci, 
dacă i s-a făcut de folos lui Pavel, care cerea cu atîta scumpătate, este ară- 
tat că i s-a făcut de folos şi lui Filimon. Totodată, Apostolul arată în chip 
de ghicitoare şi aceasta, zicînd: Dacă Onisim este bine-trebuincios mie, 
atunci să fie trimis iarăşi la mine. 


12. Pentru aceasta ţi l-am trimis 


Adică: Ţi-l dau ţie şi foloseşte-te de el precum voieşti. Însă, cu darea 
aceasta a lui Onisim, Apostolul potoleşte mînia lui Filimon. 


pe el, adică inima mea; primeşte-l. 


În loc de: Primeşte-l pe Onisim cu dragoste, şi mai ales nu pe Onisim, 
ci pe cele din lăuntru ale mele. Căci eu îl iubesc şi îl port în sufletul meu ca 
pe înseşi cele din lăuntru ale mele. 


13. Eu voiam să-l ţin lîngă mine, ca să-mi slujească întru legăturile 
evangheliei! în locul tău, 


Vezi, iubitule, înţelepciunea Apostolului Pavel! Căci, cu cuvintele sale. 
l-a pus încet-încet pe Onisim în locul stăpînului său Filimon. Eu - zice — 
voiam să-l ţin pe Onisim ca să mă slujească în locul tău. Şi, cu aceste cu- 
vinte, Pavel arată că doreşte folosul lui Filimon, zicînd aşa: De vreme ce 


! Aici, ca şi în multe alte locuri, nu e vorba de vreo carte a Evangheliei, ci de buna-ves- 
tire a mîntuirii oamenilor prin lisus Hristos. (n. mn.) 


351 


SFÎNTUL TEOFILACT. ARHIEPISCOPUL BULGARIEI 


tu eşti dator a mă sluji, iar Onisim face slujba aceasta în locul tău, atunci tu 
dobîndeşti cîştigul şi folosul. 


14. dar nu am voit să fac nimic fără socoteala ta, 


Mai ales cuvîntul acesta îl înmoaie foarte pe Filimon, căci zice: Eu vo- 
iam a-l ţine pe Onisim ca să mă slujească, slujbă care îmi era foarte de ne- 
voie: întîi, pentru că mă aflam în temniţă, în legături, iar al doilea pentru că 
legăturile acestea le pătimesc pentru Hristos. Însă, cu toate acestea, n-am 
voit să-l țin fără a ta socotinţă? Şi atunci — zice — cum nu e drept — o, Fili- 
moane! — să-mi dai harul acesta şi să-l trimiţi pe Onisim înapoi, ca să mă 
slujească? Har pe care puteam să-l dobîndesc şi fără a ta socotinţă, însă nu 
arn voit, ca să nu te scîrbesc. 


ca binele tău să nu fie ca de nevoie, ci de bună-voie. 


Nu a zis: „de nevoie”, ci: „ca de nevoie”, ca şi cum ar zice aceasta: Dacă 
l-aş fi ţinut pe Onisim pentru a mă sluji fără de socotinţa ta, nu te-aş fi scîr- 
bit, dar celor mai mulţi li s-ar fi părut că faci de nevoie binele acesta, adi- 


că slujirea mea. Eu însă am vrut să nu se arate nicidecum că lucrul este de 
silă, ci că se face fără îndoială de bună-voia ta3 


15. Şi poate pentru aceasta a fost despărţit de tine pentru o vreme, 


O, minunată înţelepciune a lui Pavel! Căci Onisim fugise de la stă- 
pinul său Filimon pentru socotinţa lui cea rea şi pentru furtişag, iar ferici- 


' lar Teodorit tîleuieşte aşa: „Zice: Eşti dator a-mi sluji ca ucenicul dascălului, şi al 
unui dască! ce propovăduieşie cele dumnezeieşti. Deci am voit să-l iau pe Onisim în locul 
lău, ca să-mi plătească îndatorirea slujbei tale. Vezi puterea evangheliei, care I-a făcut pe 
slugă întocmai cu stăpinul!” (a, aur.) 

* Pentru aceasta zic de obşte şi Apostolii, în Canonul lor al 82-lea: „Nu dăm voie ca slu- 
pile să se aducă în clericat fără socotința stăpinilor lor, pentru mîhnirea acelora. lar dacă 
oarecînd s-ar arăta vrednic casnicul spre treapta hirotoniei, precum s-a arătat şi Onisim al 
nostru, iar stăpînii lui vor îngădui aceasta şi-l vor scoale din casă, să se facă!” Iar 1îlcui- 
rea canonului vezi-o în Canonicul nostru (Pidalionul, n. mm.), şi acolo vei afla multe despre 
robi. (n. aut.) 

” lar Teodori! încheie din cuvintele acestea că Pavel fusese la Coloseni şi le propovădu- 
ise evanghelia, fiindcă lui Filimon, care locuia în Colose, îi scrie ca un învăţător către 
ucenicul său. Şi aici, îl roagă pe Filimon pentru Onisim, iar în cea către Coloseni scrie că-l 
Limite pe Onisim (împreună cu Tihic), deci după ce îl primise cu socotinţa lui Filimon, 
ca pe unul ce se făcuse slujitor al evangheliei. Şi vezi la capitolul 4, stihul 7, a! celei către 


Coloseni că, primind scrisoarea aceasta adusă de Onisim, Filimon I-a urimis la Pavel, iar 
Pavel l-a trimis la Coloseni. (n. aut.) 

tul Pavel întoarce acum fuga şi zice: Poate că fupa aceasta s-a făcut după 
dumnezeiasca iconomie. Şi numeşte fuga lui Onisim cu bună-numire, adi- 
că „despărţire”, ca să nu-l îndemne spre mînie pe Filimon, stăpînul aceluia, 
cu numele fugii. Tot aşa, potoleşte mînia lui Filimon zicînd că despărțirea 
lui Onisim a fost „pentru o vreme”, adică scurtă. Cu cuvintele acestea, mai 
arată că, în vremea cînd era împreună cu el, cu Pavel, Onisim era şi împre- 
ună cu Filimon, şi că el a lipsit de la Filimon numai cît a durat pînă ce a 
ajuns la Pavel, iar acea vreme a fost scurtă ca un ceas. Drept aceea — zice 
—, dacă se va trimite de către tine Onisim şi se va afla împreună cu mine, 
trebuie să socoteşti că totodată se află şi împreună cu tine. 


ca să-l ai pe el veşnic, 


Adică — zice — pentru aceasta s-a despărţit Onisim de tine pentru o vre- 
me, ca să-l ai pe el totdeauna. 


16. dar nu ca pe un rob, ci mai presus de rob, frate iubit mie, dar cu 
mult mai vîrtos ţie, şi în trup, şi întru Domnul, 


Zice: O, Filimoane! — fuga şi despărţirea robului tău Onisim s-a făcut 
folositoare în multe lucruri. Căci, lipsind dînsul pentru un ceas, ai să-l do- 
bîndeşti veşnic, şi dacă toată viaţa omului, cumpănindu-se cu tot veacul, 
este nimic, cu mult mai vîrtos nimic este vremea aceea puţină a fugii ro- 
bului tău; şi cea mai mare este că îl dobîndeşti pe Onisim ca frate, în loc 
de rob. Şi îl dobîndeşti ca frate iubit după două chipuri: şi „în trup”, adică 
vrednic de a fi iubit pentru lumeştile şi trupeştile slujbe pe care le face ca 
o slugă iscusită; şi „întru Domnul”, adică vrednic a fi iubit pentru slujbele 
duhovniceşti pe care este iscusit a le săvîrşi.! 


17. Deci, dacă mă ai părtaş, primeşte-l pe el ca pe mine. 


Adică: O, Filimoane! — dacă ai mărturisit că eşti împreună-părtaş cu 
mine şi cugeţi aceleaşi lucruri ca şi mine, primeşte-l pe Onisim cu bucurie, 
cum m-ai primit şi pe mine. O! — pe care om nu l-ar fi înduplecat aceste cu- 


! Pavel a zis aceasta fiindcă-l trimisese iarăşi pe Onisim la Coloseni, unde locuia Fili- 
mon, precum scrie în epistola către Coloseni, zicînd: „Toate cele de bine Ie va face cunos- 
cute vouă Tihic, iubitul frate, şi credinciosul slujitor şi împreună-rob întru Domnul, L-am 
trimis la voi tocmai pentru aceasta, ca să cunosc cele despre voi şi pentru a se mingiia ini- 
mile voastre. Împreună cu Onisim, credinciosul şi iubitul frate, care este dintre voi. vor 
face cunoscute vouă toate cele de aici” (Coloseni 4:7-9). (n. aul.) 

vinte ale lui Pavel? Sau cine nu l-ar fi primit pe Pavel cu bucuria sufletului 
său? Negreşit, fiecare ar fi făcut aceasta cu toată mulţumirea!! 


18. Iar de te-a nedreptăţit cu ceva sau îţi e dator, acestea socoteşte-le 
asupra mea. 


Nu a zis: „de a furat ceva”, ci cu numire bine-cuvîntată: „de te-a ne- 
dreptăţit cu ceva sau de-i este dator”. Căci urma ca Onisim să fi cheltu- 
it banii pe care îi furase de la Filimon, şi pentru aceasta Pavel zice: Dacă 
Onisim îţi este dator cu ceva, socoteşte datoria aceasta asupra mea. 


19. Eu, Pavel, am scris cu mîna mea. Eu îţi voi plăti, 


Aici, Pavel grăieşte către Filimon cu şagă, scriind cu bucurie duhovni- 
cească, de parcă i-ar zice aceasta: O, Filimoane! — eu îţi voi plăti datoria 


lui Onisim şi, pentru mai multă încredințare, iată, îţi dau ca zapis scrisoarea 
aceasta scrisă de mîna mea? 


ca să nu zic că tu îmi eşti dator cu tine însuţi. 


Ca să nu pară că-l ocărăşte pe Filimon -— fiindcă nu ar fi îndrăznit să-l 
roage pentru furtişagul robului lui Onisim, ci îi face şi zapis scris de mîna 
sa (căci aceasta ar fi arătat că Filimon este crud şi nemilostiv către Pavel, 
învățătorul său) —, Apostolu! arată aici că mult îndrăzneşte către Filimon, 
zicîndu-i: Îmi eşti dator nu numai cu banii tăi, ci şi cu tine însuţi? 


20. Pentru ca aşa, frate, să te cîştig întru Domnul; 


De la forma glumeaţă a cuvîntului, Apostolul a venit iarăşi la pricina cea 
de trebuinţă şi-l mîngilie pe Filimon, zicînd: „să te cîştig”, adică: „O! — de aş 
dobîndi darurile îale nu întru lucruri trupeşti, ci întru cele ale Domnului, în 
cele duhovniceşti! — căci aceasta însemnează zicerea „întru Domnul”. 


odihneşte-mi inima întru Hristos! 


' Aşa zice şi Teodoril despre aceasta: „Ce e mai înduptecător deci cuvintele acestea? 
Ce e mai adeveritor? Căci zice: Dacă învredniceşti de vreun cuvînt împăntăşirea mea, ca 
pe mine însumi primegşie-l pe cel ce a primit străina prefacere”" (n. aur.) 

: Şi Teodorit tilcuieşte: „În loc de zapis — zice — ţine epistola aceasta, Pe toată am 
scris-o eu însumi, eu făgăduiesc a fi dator şi a plăti datoria.” (n. aur.) 

” lar Teodoril adaugă că din aceasta se arată că Filimon s-a învrednicil să asculte 


propovăduirea Apostolului Pavel şi că printr-însul a primit credinţa întru Hristos şi mîn- 
tuirea sa. (n. aul.) 

Zice: O, Filimoane! — Odihneşte dragostea pe care o am către tine, sau 
odihneşte-mi inima pentru Hristos, căci nu mie îmi dai darul acesta, ci lui 
Hristos. 


21. Încredinţat fiind de ascultarea ta, ţi-am scris ştiind că vei face mai 
presus de ceea ce-ţi scriu. 


Zice: O, Filimoane! — nu-ţi poruncesc acestea, nici nu-ţi scriu obrăzni- 
cindu-mă, ci nădăjduind întru ascultarea ta. Ce fier nu ar fi muiat cuvintele 
acestea înduplecătoare ale lui Pavel? 


22, Ci, odată cu aceasta, păteşte-mi şi găzduire, 


De vreme ce Filimon ar fi socotit poate că Pavel nu l-ar fi învrednicit 
nici de cuvînt, nici de scrisoare, dacă nu ar fi fost pricina lui Onisim, Pavel 
îndreptează acum bănuiala aceasta şi zice: O, iubite al meu Filimoane! — 
nu ţi-am scris acestea numai pentru Onisim, ci şi pentru a-mi găti găzdu- 
ire ca să mă primeşti, căci um să vin la tine. Mai zice acestea şi pentru a-l 
înspăimînta pe Filimon că, de nu-l va primi pe Onisim, Pavel va merge la 
dînsul şi îl va mustra. 


căci nădăjduiesc că, pentru rugăciunile voastre, voi fi dăruit vouă. 


Din aceste cuvinte, înţelegem două lucruri: întîi, că rugăciunile au mul- 
tă putere, de vreme ce Pavel, cel atît de mare, avea trebuinţă de dînsele; şi, 
al doilea, că se cuvine a cugeta smerit, de vreme ce Pavel, cel atît de minu- 
nat, avea trebuinţă de rugăciunile ucenicilor săi.! 


23. Te îmbrățişează Epafrat, împreună-robilul cu mine întru Hristos 
Iisus, 


Acest Epafrat a fost trimis de Coloseni la Roma către Pavel, încît e ară- 
tat că Filimon a fost dintre Coloseni (precum am zis la pricina trimiterii că- 
tre ei, la capitolui 4, stihul 9, şi la stihul 2 al acesteia). Şi Pavel îl numeşte 
pe Epafrat? „împreună-robit” cu sine ca să arate că trimisul lor se afla întru 
mult necaz şi în rea pătimire, cu aceasta urmînd să-l ruşineze pe Filimon. 

"Jar că Pavel a mers de la Roma Ia Ierusalim, şi iarăşi s-a întors la Roma şi i s-a tăiat 
capul de către Nero, vezi la pricina epistolei către Evrei. Şi, cînd s-a dus la Ierusalim, Pa- 
vel urma să fi mers şi în Frigia, în Colose, unde locuia Filimon. (n. aut.) 

* Pentru aceasta zice şi Teodorit: „L-a adăugat aici pe Epafrat pentru că şi acesta era 
Colosean, căci aşa le scria şi Colosenilor: «Vă îmbrăţişează Epafrat, rob al lui Hristos din- 
tre voi» (Coloseni 4:1).” (n. aut.) 

fiindcă acela pătimea rău împreună cu Pavel, iar Filimon nu ar fi voit să-i 
dea lui Pavel darul pe care îl cerea pentru Onisim. Şi zice: Este împreu- 
nă-robit nu pentru vreun lucru omenesc, ci pentru lisus Hristos, rău păti- 
mind împreună cu mine întru propovăduirea evangheliei. 


24. Marcu, Aristarh, Dima, Luca, cei împreună-lucrători cu mine. 


Acest Dima a fost la început ales şi iubitor de Dumnezeu, precum se 
mărturiseşte aici, ca împreună-lucrător cu Pavel. lar apoi, lenevindu-se, s-a 
depărtat de Pavel, aşa cum arată Apostolul în epistola a doua către Timotei, 
care este în urma acesteia de faţă, zicînd: „Căci Dima m-a părăsit, iubind 
veacul de acum; doar Luca este cu mine” (7 Timotei 4: 10). Deci Luca, cel 
ce aici e numărat cel mai de pe urmă, a ajuns ce! dintii fiindcă Dima s-a 
despărţit de Pavel, iar e! (Luca) a rămas nedespărţit. Şi, dintru aceasta, în- 
văţăm că nu se cuvine a se bizui cineva întru sine-şi, ci şi cel ce stă se cade 
a lua aminte să nu cadă, precum zice Apostolul (/ Corinteni 10:12).' Aşa- 
dar, se cuvine a nu lăsa necercetate nici un cuvînt şi înţelegere a Scripturii, 
ci din toate să căutăm vreo înţelegere duhovnicească şi folositoare, fiindcă 
toate cuvintele Scripturii s-au grăit de către Sfintul Duh şi negreşit Miîntui- 
torul, Cel ce le-a grăit, va da celor care cer buna aflare a cererii. De la Care 
şi noi luminîndu-ne, binevoiască a ne povăţui totdeauna adevărul cuvîn- 
tului şi a vieţii celei după Dumnezeu! Şi să nu ne amăgim nici de socotin- 
ţele mincinoase, după cuvînt şi după teorie, nici de amăpirea îndulcirii lu- 
mii, după faptă şi după petrecere. Şi cîţi sîntem robi — o! — de am vieţui cu 
nobleţe, prin credinţă şi prin fapta bună, precum s-a înnobilat pe sine-şi şi 
dumnezeiescul Onisim. lar câţi sîntem stăpîni, văzînd că robii se fac sfinţi 
şi apostoli, precum s-a făcut şi Onisim — o! — de ne-am sîrgui să fim chiar 
mult mai jos decît aceştia întru împărăţia Stăpînului tuturor, a lui Hristos, 
Cel ce, pentru noi, S-a arătat ca un rob adevărat, fiind Dumnezeu al nos- 
tru. Căruia slava, şi stăpînia şi cinstea împreună cu Tatăl şi cu Sfîntul Duh, 
acum, şi pururea şi în veacurile veacurilor! Amin! 


Aceasta către Filimon s-a scris din Roma şi s-a trimis cu Onisim, 
robul lui Filimon. 


' lar Icumenie zice că acest Dima s-a pleca! iarăşi la elinism şi s-a făcut preot al ido- 
lilor. Şi, dacă epistola cea de a doua câtre Timotei este mai înainte de aceasta, se vede că 
Dima s-a căil şi de aceea e numit aici „împreună-lucrător” cu Pavel. lar dacă aceea este 
după cea de faţă, se vede că, trîndăvindu-se în urmă, Dima a iubit veacul de acum, şi s-a 
pleca! la elinism şi a pierit. lar adevărul este că cea a doua către Timotei e în urma aces- 
teia şi deci Dima nu s-a pocăil, ci a murit. (n. aut.) 

